એશિયાઈ સ્ટોક માર્કેટમાં તેજી અને સપ્તાહનો પ્રથમ દિવસ હતો, તેમજ માર્ચ ફ્યુચર એન્ડ ઓપ્શન કોન્ટ્રેક્ટનો બીજો દિવસ હતો, જેથી તેજીવાળા ખેલાડીઓએ નવી લેવાલી ચાલુ રાખી હતી. શુક્રવારે આવેલ ઉછાળો આજે વધુ આગળ વધ્યો હતો. આજે મંદીવાળા ઓપરેટરોએ મોટાપાયે વેચાણો કાપ્યા હતા. જાણકારોના કહેવા પ્રમાણે માર્કેટ બાઉન્સ થયું છે, બ્લુચિપ શેરોમાં નવી લેવાલી હતી. જો કે પીએનબી ફ્રોડ સાથે સંકળાયેલ કંપનીઓ અને બેંકોના શેરના ભાવ ઘટ્યા હતા. પીએનબી મહાકૌભાંડ પછી શેરબજારમાં અવિશ્વાસનું વાતાવરણ સર્જાયું છે. માર્કેટ હાઈલી ઓવરસોલ્ડ થઈ જતાં છેલ્લી બે ટ્રેડિંગ સેશનથી વેચાણ કાપણીથી માર્કેટ યુ ટર્ન થયું છે.